
Božena Slančíková-Timrava. Sobrané spisy Timravy, sväzok I. Matica slovenská. Turčiansky Sv. Martin 1947. 175 s.



Bibliografické poznámky

Timrava: Ťažké položenie a iné

Sobrané spisy Timravy, sväzok I.



Matica slovenská

1947

Upravovateľ Dušan Šulc

Vydanie tretie



Úvodom

Meno vrchu Timravy nad malou novohradskou dedinkou dostalo v slovenskej literatúre zvláštny zvuk. Zaň ukryl sa veľký realistický talent slovenskej prózy: Božena Slančíková.

Dedinka, v ktorej sa Timrava dňa 2. októbra roku 1867 narodila a v ktorej prežila väčšiu čiastku svojho života, je Polichno. V rodine jej otca, Pavla Slančíka, ev, farára, bolo 11 detí, z ktorých Boženka prišla na svet naraz s bratom Bohuslavom. Otec vyučoval si deti sám vzorne, i chlapcov v prvých gymnaziálnych rokoch. Mimo rodičovského domu strávila Timrava len jeden rok, v škole Orphanidesovej v Banskej Bystricu a potom ešte niekoľko mesiacov v Dolnom Kubíne, v dome vdovu Pavly Országhovej. Ináč až do smrti otcovej žila na Políchne, po otcovej smrti však na susednej dedine, na Ábelovej, ako učiteľka materskej školy. Tam našlo ju i šesťdesiate výročie narodenia, oslavované už celým národom.

Život takto k jednému miestu prikovaný, na chotár dvoch malých dedinôk ohraničený, znamená ujmu pre človeka v mnohom ohľade. Ale čo ujmu vychodí z tohoto na jednej strane, nahrádza sa, i u obyčajného človeka i u výnimočného, na strane druhej. Pre spisovateľa zúženie pozorovaného okruhu dáva možnosť lepšie siahať do hĺbok. Výnimočný, prenikavý pohľad Timravin vpil sa takto životu rázovitej novohradskej dediny až na dno.


Koho bavieva mesačný svit sentimentálnych rozprávok, koho strháva blýskavosť alebo hrôza fantastických dejov, alebo kto hľadá v knihách „múdru teóriu“ života, v Timrave svojho spisovateľa nenájde.


Št. Krčméry, 1929

